Document ID: 31995R2952

ΚΑΝΟΝΙΣΜΟΣ (ΕΚ) αριθ. 2952/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για τροποποίηση του κανονισμού (ΕΚ) αριθ. 2684/95 για τις λεπτομέρειες εφαρμογής του κανονισμού (ΕΚ) αριθ. 2505/95 του Συμβουλίου σχετικά με την εξυγίανση της κοινοτικής παραγωγής ροδακίνων και νεκταρινιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2505/95 του Συμβουλίου της 24ης Οκτωβρίου 1995 για την εξυγίανση της κοινοτικής παραγωγής ροδακίνων και νεκταρινιών (1), και ιδίως το άρθρο 6
Εκτιμώντας:
ότι το ποσό της ενίσχυσης που αναφέρεται στο άρθρο 2 του κανονισμού (ΕΚ) αριθ. 2684/95 της Επιτροπής (2) καθορίστηκε σε Ecu, στις 21 Νοεμβρίου 1995 7 ότι το γενεσιουργό αίτιο της γεωργικής ισοτιμίας που εφαρμόζεται στην εν λόγω ενίσχυση πιθανόν να έχει επέλθει την 1η Ιανουαρίου 1995, πριν από την ημερομηνία κατάργησης του διορθωτικού συντελεστή 1,207509 7
ότι η γεωργική ισοτιμία που ίσχυε την 1η Ιανουαρίου 1995 αναφέρεται σε ποσά σε Ecu πολλαπλασιαζόμενα με τον εν λόγω διορθωτικό συντελεστή και δεν μπορεί επομένως να εφαρμοσθεί εγκύρως σε ποσά που καθορίζονται μετά την 1η Φεβρουαρίου 1995 χωρίς προηγούμενη προσαρμογή τους 7 ότι πρέπει, για να προληφθούν σφάλματα και να εξασφαλισθεί μεγαλύτερη σαφήνεια, να δηλωθεί το ποσό της ενίσχυσης σε Ecu, το οποίο είναι αναγκαίο να χρησιμοποιηθεί στην περίπτωση αυτή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 2684/95 προστίθεται το ακόλουθο κείμενο:
«Στην περίπτωση που το γενεσιουργό αίτιο της γεωργικής ισοτιμίας επήλθε την 1η Ιανουαρίου 1995, το εν λόγω ποσό της ενίσχυσης είναι 4 141 Ecu.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 21 Νοεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 17
5
7
3
6